stanford-oval/wikipedia huggingface dataset:
מקאטי
אקלים

לפי סיווג האקלים קפן, אקלים העיר הוא טרופיקלי מונסוני. יחד עם כל שאר הפיליפינים מקאטי נמצאת באזור הטרופיקלי. קרבתה לקו המשווה גורמת לכך שטווח הטמפרטורות הוא צר מאוד, ויורד נדיר מתחת ל-20°C+ או גבוה מ-38°C+. עם זאת הלחות היא בדרך כלל גבוהה מאוד, מה שגורם להגברת תחושת החום. קיימת עונה יבשה נפרדת, יחסית קצרה, מינואר עד מאי, ועונה גשומה יחסית ארוכה יותר מיוני עד דצמבר.
דמוגרפיה

| שנה | תושבים | שינוי |
| --- | --- | --- |
| 1903 | 2,700 |  |
| 1960 | 114,540 |  |
| 1970 | 264,918 | 131,29 % |
| 1975 | 334,448 | 26,25 % |
| 1980 | 372,631 | 11,42 % |
| 1990 | 451,170 | 21,08 % |
| 1995 | 484,176 | 7,32 % |
| 2000 | 471,379 | -2,64 % |
| 2007 | 510,383 | 8,27 % |
| 2010 | 529,039 | 3,66 % |
אוכלוסיית מקאטי מנתה בשנת 2015 582602 תושבים. לפי מספר התושבים היא התשיעית בין ערי מטרו מנילה.
מבחינת ההשתייכות הדתית: 88.9% הם רומיים-קתוליים. מיוצגים באוכלוסייה מיעוטים דתיים כמו הכנסייה המורמונית (כנסיית ישוע המשיח של קדושי אחרית הימים), אנג דאטינג דאאן (כנסיית האל הבינלאומית שמרכזה בפיליפינים), איגלסיה ני כריסטו (כנסיית המשיח, שהוקמה בפיליפינים), כנסיות פרוטסטנטיות, האסלאם, ההינדואיזם, הבודהיזם והיהדות.
כלכלה ותשתיות

בשנת 2013 הייתה מקאטי היישוב העשיר ביותר בפיליפינים מבחינת הכנסה ממקורות מקומיים על ראש תושב. בעיר פועלים נכון לשנת 2012 המספר הגדול ביותר של משרדי מיקור חוץ ב"מטרו מנילה" ב-1159 חברות וכן המספר הגדול של פארקים ובנייני תעשייה, הרשומים ב PEZA (הרשות לאזור הכלכלי של פיליפינים)
לעיר אין גירעון מזה מלמעלה מ-26 שנה. המיסים בה לא הועלו מאז חוקק חוק המיסים משנת 2006.
בסוף שנת 2012 פעלו בעיר מעל 62,000 עסקים, בתחום הפיננסיים, הסחר הקמעוני/סיטונאי, השירותים, הנדל"ן, הייצוא/ייבוא והייצור.
העיר ידועה באזור העסקים המפותח שלה - Makati Central Business District) CBD) המחובר לשדרות (EDSA (Avenida Epifaniode Los Santos, שדרות חיל פויאט, שדורת ארנאיז ושדרות צ'ינו רוסס. הוא כולל את הלגאזפי וילג', סלסדו וילג', המרכז איאלה וחלקים ומבל-אר וילג'. על מסלולי ההמראה של שדה התעופה לשעבר נילסון פילדס, (שדה התעופה הראשי של מנילה בשנות ה-1930) עוברים שדרות איאלה ופאסוא דה רוחאס.
המשולש איאלה הוא תת-יחדיה של ה- CBD ומשתרע על שטח האדמה שבין שדרות איאלה, שדרות מקאטי ופאסו דה רוחאס, על בנייניהם. חברות בינלאומיות רבות, בנקים ועסקים חשובים ממוקמים באותו משולש. כמו כן פועלים במשולש בוטיקים ומסעדות יוקרתיים והפארק Ayala Triangle Gardens (גני המשולש איאלה)
קומת המסחר של בורסת הפיליפינים שוכנת במגדל איאלה 1 ובבניין בורסת מקאטי, שניהם בשדרות איאלה. מועדון העסקים מקאטי מונה מעל 800 אנשי עסקים בכירים, המייצגים 450 מתוך הפירמות הגדולות ביותר של המדינה.
מרבית גורדי השחקים במטרו מנילה ובפיליפינים ממוקמים במקאטי, לרבות:PBComTower, Gramercy Residences שב Century City ו-G.T. International Tower.
החל משנת 2001 הבניין הגבוה בפיליפינים הוא PBCom Tower בשדרת איאלה, המגיע לגובה 259 מ' ויש לו 52 קונות. שם נמצא המטה של בנק התקשורת של הפיליפינים PBCom.
כלכלה ותשתיות > מרכזי קניות

מקאטי הוא אחד מאזורי הקניות החשובים ביותר של מטרו מנילה. בה פועלים מרכזי קניות רבים, הכוללים חנויות קמעוניות בינלאומיות ומקומיות, בוטיקים יוקרתיים, חנויות אוכל ומתקני בידור
מרכז איאלה המפועל על ידי "איאלה לנד" ממוקם ב Makati CBD. הוא ידוע במגוון הרחב של היצעים בתחום הקניות, הבידור והתרבות, מה שהופך אותו לאזור הקניות והתרבות הראשון המוביל במטרופולין. הוא מאחסן קניונים יוקרתיים עם בתי קולנוע, חנויות, מסעדות מקומיות ורשתות מזון בינלאומיות. עם הקניונים שבמרכז איאלה נמנים גרינבלט, גלורייטה, פארק סקוור ו -The Link.
במרכז איאלה פועלים גם 3 חנויות כול בו : SM Makati, Rustan's ו The Landmark
חוץ ממרכז איאלה אזור פופולרי נוסף לקניות במקאטי הוא מרז רוקוול - Rockwell Center. שם נמצאים Power Plant Mall
שווקים פופולריים הפועלים תחת כיפת השמיים הם Salcedo Saturday Market ו - Legazpi Sunday Market
הם מציעים מוצרים אורגניים, מאכלים מיוחדים, פירות, ירקות, מוצרי גורמה ועתיקות. בתוך Century City על יד מרכז רוקוול ומאחורי Makati Central Business District פועל Century City Mall המכונה "קניון מקאטי המודרנית"
חינוך

ספינת הדגל של החינוך האקדמי בעיר היא אוניברסיטת מקאטי, אוניברסיטה ציבורית, ללא כוונת רווח.
מוסדות השכלה גבוה הכוללים "המוסד האסיאתי לניהול עסקים" AIM, המסוד לחינוך מקצועי Ateneo Professional Schools, התוכנית מנילה של האוניברסיטה השתולית האוסטרלית, המכון מפואה לטכנולוגיה, אוניברסיטת ליסאום של הפיליפינים- מקאטי,
Centro Escolar University Makati, אוניברסיטת המזרח הרחוק- מקאטי, האקדמיה, The One School, הסמינר האסיאתי לכמרים נוצרים ASCM, המכון הטכני דון בוסקו במקאטי, מכללת העלייה השמיימה סן לורנצו, מכללת סן אגוסטין- מקאטי, מכללת סנט פול-מקאטי, המסינר המינורי גברתנו מגוודלופה, מכללת אסיה פסיפיק, מכללת סנטה רוסה- מקאטי, מכללות AMA מקאטי. ידוע הוא גם בית הספר היסודי פאלאנאן.
אתרים חשובים ואטרקציות > רחוב ג'.פ. ריזאל

מוכר בעבר כטחרון, הוא כיום חלק מדרל סהטה אנה פובלסיון. הוא הרחוב הראשון של מקאטי המסומן במפות הספרדיות מן התקופה הקולוניאלית.
אתרים חשובים ואטרקציות > טוקיו הקטנה

הוא רובע יפני הנמצא לאורך רחבת שדרות צ'ינו רוסס וברחובות הסמוכים באזור המשתרע בערך בין רחוב רופינו ושדרות ארנאיז.
אתרים חשובים ואטרקציות > המחלף מגאיאנס

הוקם בשנת 1969 ונפתח לתנועה ב-1975. הוא אחד המחלפים הראשונים במדינה.
אתרים חשובים ואטרקציות > מוזיאון מקאטי

המוזיאון של מקאטי שוכן ברחוב ריזאל בבניין ישן שנבנה בשנת 1918 ושימש כבית העירייה בשנים 1918–1961. מוצגת בו ההיסטוריה של מקאטי על ידי אוסף צילומים נדירים, ציורי קיר ודיורמות. הוא מאחסן גם מאובנים של בעלי חיים וכלי חרס מן התקופה הפרה-היסטורית.
הסגנון האדריכלי של המוזיאון הוא "Bahay na Bato" קלאסי, בנוי בלבנים בקומת הקרקע ומעץ בקומה העליונה. ב-1934 בימי ראש העיר ניקנור גרסיה נבנה מחדש בעזרת חמרי בטון. ב-1958 כשעדיין שימש כבית העירייה שופץ על ידי ראש העיר מקסימו אסטרלה. ב-1961 כשבית המנהל המקומי עבר כמה קילומטרים מבניין זה, שימש בית העיר הישן כספרייה עירונית.
אחרי העברת הספרייה למתחם בית העירייה החדש, שימש המקום את הקרן למחלות עיניים ואוזניים. במרץ 1990 בימי ראש העיר ז'ז'ומאר בינאי הפך המבנה למוזיאון העיר.
אתרים חשובים ואטרקציות > כנסיית גברתנו של החסד (Nuestra Señora de Gracia)

כנסיית Nuestra Señora de Gracia היא כנסייה רומית-קתולית בסגנון בארוק שהוקמה בשנת 1601 על ידי נזירים אוגוסטינים. סגנונה הוא למעשה שילוב של רנסאנס ספרדי מאוחר ועיצוב בארוקי מוקדם. הסממן של הרנסאנס במבנה הוא השער הראשי עם חלון רוזטה ועמודים דוריים פשוטים. לעומת זאת, פנים המבנה ופרטי החלונות, מושפעים על ידי האמנות הבארוקית. אולם מתאר הקרקע הוא רומנסקי.
בימי מלחמת שבע השנים סבלה הכנסייה מפשיטה בריטית. היא ניזוקה קשות ברעידת האדמה בשנת 1880 ועל ידי העימותים הראשונים משנת 1898 בין כוחות אמריקאים ופיליפינים.
כנסיית נואסטרה סניורה דה גרסיה הוא אחד מאתרי החתונות הפופולרי ביותר במטרו מנילה.
אתרים חשובים ואטרקציות > כנסיית הקדושים פטרוס ופאולוס

כנסיית הקדושים פטרוס ופאולוס היא הכנסייה העתיקה ביותר במקאטי. היא שוכנת ברחוב ד.מ. ריוורה והיא מוקפת גורדי שחקים ואזורי מגורים. נפתחה בשנת 1620 ונבנתה החל משנת 1607 על ידי הכומר הישועי פדרו דה לוס מונטס, באתר שנקרא בזמנו "בואנאוויסטה" - "מראה טוב") . מימן את בנייתה הקפטן פדרו דה בריטו
לכנסייה ספינה מלבנית עם אפסיס וסקריסטיה, לפי הדגם המקובל בכנסיות של מיסיונים קולוניאליים.
חזיתה בצורת כתר אפיפיורי בעל שלוש קומות ושני המפתחות, סמלי האפיפיורות, המזכירים את אחד מפטרוני הפרוכיה, פטרוס הקדוש, הנחשב לאפיפיור הראשון.
אתרים חשובים ואטרקציות > כנסיית הקדושים פטרוס ופאולוס > האנדרטה של גבריאלה סילאנג

בפינת השדרות איאלה ומקאטי ניצבת האנדרטה למהפכנית האילוקנית גבריאלה סילאנג.
אירועים חשובים

29 ביוני בחג הקדושים פטר ופאולוס
30 ביוני פנאטאנג סאיאו (Panatang Sayaw) או "ריקודי השדתות" (Bailes de los Arcos)
שבו רוקדים לכבוד הקדושים פטרוני עיר על ברכותיהם.
ערים תאומות

מרוקו קזבלנקה, מרוקו
רומניה קלוז' נפוקה, רומניה
ארצות הברית לוס אנג'לס, ארצות הברית
ארצות הברית ראמאפו, מחוז רוקלנד, ניו יורק, ארצות הברית
רוסיה ולדיווסטוק, רוסיה
הפיליפינים באיוגן, הפיליפינים
הפיליפינים סנטה קרוז, הפיליפינים
הפיליפינים לואיסיאנה, הפיליפינים
הפיליפינים קבנטואן, הפיליפינים
הפיליפינים קלאמבה, הפיליפינים
הפיליפינים דומגטה, הפיליפינים
הפיליפינים איליגן, הפיליפינים
הפיליפינים אילואילו, הפיליפינים
הפיליפינים מאטי, הפיליפינים
הפיליפינים אוזאמיז, הפיליפינים
הפיליפינים טאגום, הפיליפינים
הפיליפינים סן אנטוניו, הפיליפינים
הפיליפינים סנטה רוסה, הפיליפינים
הפיליפינים ביניאן, הפיליפינים
הפיליפינים לוסנה, הפיליפינים
הפיליפינים קטבאלוגן, הפיליפינים
הפיליפינים לבאק, הפיליפינים
הפיליפינים באטאק, הפיליפינים
טאיוואן טייצ'ונג, טאיוואן
הערות שוליים

↑  הרשות לסטטיסטיקה של הפיליפינים
| --- | --- |
בקרת זהויות :  NLI: 987007564324205171  LCCN: n80043416  MusicBrainz: 3b884d7f-dffa-4672-8077-4124a1998c8d  VIAF: 143701792   WorldCat (עם VIAF): 143701792 
מפת מקאטי והרבעים שלה (ברנגאטי)
המוזיאון של מקאטי
כנסיית גברתנו של החסד (Nuestra Señora de Gracia) במקאטי, המאה ה-17
פנורמה של מקאטי
סוכרוז

| --- | --- |

מולקולת סוכרוז
 
 צילום תקריב של גבישי סוכרוז
 שמות נוספים:  סוכר
 כתיב כימי:  C12H22O11
 מסה מולרית:  342.30 גרם/מול
 מספר CAS:  57-50-1 ‏ 57-50-1
 צפיפות:  1.587 גרם/סמ"ק
 מצב צבירה:  מוצק
 מסיסות:  2,000 g/L
 אנתלפיית התהוות סטנדרטית:  2221.2- קילוג'ול למול
 LD50:  29.7 גרם לקילוגרם
 NFPA 704:       1 ‏ 0 0 
 הערה כללית:  מתפרק לפחמן ומים ב-186C (אינו ניתך)
סוכרוז הוא דו-סוכר (דיסכריד), המהווה מרכיב עיקרי בקנה סוכר ובסלק סוכר. לאחר מיצויו, ניקויו, וגיבושו הופך לסוכר הלבן המוכר בשימוש היומיומי. כל מולקולה של סוכרוז מורכבת ממולקולה של גלוקוז המחוברת בקשר גליקוזידי למולקולה של פרוקטוז. סוכרוז הוא הצורה העיקרית שבה פחמימות עוברות בין תאים בצמח.
מבנה כימי

הנוסחה הכימית של סוכרוז היא C12H22O11. הקשר שבין מולקולת הגלוקוז למולקולת הפרוקטוז הוא קשר קוולנטי אלפא (1–2), כאשר 1 ו-2 מייצגים את מספר האטומים בחד-סוכרים היוצרים את הקשר. כיוון שהקשר הגליקוזידי מחבר את שתי הקבוצות המחזרות: האלדהיד בפחמן 1 של הגלוקוז והקטון בפחמן 2 של הפרוקטוז (הפחמנים האנומרים בצורה הטבעתית) הרי שהסוכרוז אינו סוכר מחזר. סוכרוז מותך בטמפרטורה של 186 מעלות צלזיוס, והופך לקרמל. סוכרוז מתפרק בבעירה לפחמן דו-חמצני ומים. מידת המסיסות של סוכרוז היא 2.1 גרם סוכרוז לגרם מים.
שימוש בסוכרוז כמקור מזון

סוכרוז ממוצה לרוב מקנה סוכר (20% מהמשקל הכולל) ומסלק סוכר (15% מהמשקל הכולל) ועובר ניקוי וגיבוש, לסוכר הלבן המוכר. בנוסף, כמויות קטנות של סוכרוז מופקות מדורה ומאדרי סוכר. סוכרוז נפוץ ביותר כממתיק בחברה המערבית. רוב היונקים האחרים, פרט למשפחת החתוליים, יקבלו באהדה מזון המומתק בסוכרוז, גם אם אינם רעבים. סוכרוז מפורק במערכת העיכול לגלוקוז ולפרוקטוז, על ידי האנזים סוכראז. גם לחרקים מסוימים, כגון דבורת הדבש, יש אנזימים שמסוגלים לפרק סוכרוז לגלוקוז ולפרוקטוז.
השפעות בריאותיות

לסוכרוז השפעות שליליות רבות על בריאות האדם. ההשפעה המפורסמת ביותר היא פגיעה בשיניים. בנוסף, בשל הערך האנרגטי הגבוה שלו, סוכרוז נקשר גם לעודף משקל. אנשים הסובלים מסוכרת צריכים לעקוב באופן מתמיד אחר רמות הגלוקוז בדם. כמות גבוהה של סוכרוז בדם גורמת לעלייה ברמת הסוכר בדם ובסופו של דבר לעלייה בלחץ הדם.
השפעות בריאותיות > עששת

חיידקים השוכנים בפה, ובמיוחד חיידקי סטרפטוקוקוס מסוג מוטנס, מפרקים פחמימות מכל הסוגים, ולא רק סוכרוז, לחומצה לקטית. החומצה עלולה לפגוע בציפוי האמייל של השן, ולגרום לעששת.
הסוכרוז הוא הפחמימה שממנה נוצר חומר בשם דקסטרן בכמות גדולה יותר מפחמימות אחרות. הדקסטרן הוא החומר שבאמצעותו חיידקי הסטרפטוקוקוס מוטנס מדביקים את עצמם לשן וכן מהווה להם מקור אנרגיה לשעת הצורך. לכן הסוכרוז גורם לעששת יותר משאר הפחמימות.
מריון מצוי

| מריון מצוי |
| --- | --- |
 מריון מצוי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: מריון
מין:: מריון מצוי
שם מדעי
 Meriones tristrami ‏תומאס, 1892

המריון המצוי (שם מדעי: Meriones tristrami) הוא מכרסם מתת-משפחת הגרבילים שבמשפחת העכבריים. הוא מכונה "המריון של טריסטרם" על שמו של הכומר הנרי בייקר טריסטרם, שגילה את המריונים המצויים הראשונים.
המריון המצוי מגיע עד לאורך של 155 מ"מ, ונפוץ בעיקר במדינות המזרח התיכון. המריון המצוי הוא השכיח מבני מינו בישראל.
תפוצה ומרחב מחיה

תפוצתו העולמית כוללת את מדינות המזרח התיכון, וכן חלקים מטורקיה, איראן, עיראק וגיאורגיה. בישראל הוא נפוץ בגולן, בגליל, בכרמל, ב-מישור החוף ובשפלה, בהרי יהודה והשומרון ובעמקים.
המריון המצוי חי במחילות בעלות פתחים אחדים שעומקן 50 ס"מ ויותר. מכיוון שבכל מחילה מוצאים בדרך כלל רק פרט אחד בוגר, סביר להניח שהמריון המצוי הוא יחידאי.
מאפיינים > תיאור החיה

המריון המצוי מגיע לאורך של 100 - 155 מ"מ (למעט הזנב). אורך זנבו שווה לאורך גופו.
למריון המצוי בולה שמיעתית קטנה בהרבה מזו של סוגי מריונים אחרים. זנבו צבעוני ובקצהו ציצת שערות שחורה, שאורכה כרבע מאורך זנבו.
הרגליים האחוריות של המריון ארוכות מהקדמיות, ושריריהן מפותחים מאוד.
צבע פרוותו של המריון המצוי משתנה בהתאם לאזור המחיה: באזורים צפוניים ולחים הפרווה כהה (אפורה או חומה), ואילו באזורים חמים, פרוותו צהובה-אפורה.
מאפיינים > התנהגות

המריונים המצויים הם פעילי לילה, וביום הם חבויים במחילות טבעיות או במחילות שהם כורים בעצמם. רגליהם האחוריות הארוכות והשריריות מאפשרות להם לבצע קשת של התנהגויות אופייניות, ובהן עמידה על רגליים אלה על מנת לסקור את הסביבה, ריצה קצרה באמצעות רגלים אלה, ותיפוף באמצעותן בשעת סכנה ליצירת קול אזעקה, ובשעת התרגשות, ככל הנראה לצורך תקשורת עם מריונים שבסביבה. כאשר הם ממהרים, המריונים מסוגלים להתקדם בקפיצות.
מזון

כמו שאר חברי משפחת הגרביליים, המריון המצוי ניזון מעלים ומזרעים שונים. אף על פי שהמריון חי במחילות, הוא אינו מאחסן שם מזון.
בחיפוש אחר מזון, מתרחק המריון למרחק עשרות מטרים ממחילותיו. לעיתים המריון ניזון מגידולים חקלאיים. במקרים כאלה, הוא מעדיף לנוע לאורך קווי הזריעה, ולכן לרוב אין קרחות בגידולים אלא דילול. הגידולים העיקריים שיכולים להיפגע מהמריון הם דגנים, קטניות ואגוזי אדמה. עיקר הנזק נגרם בשלבים הראשונים של הצמיחה.
חלק מהמריונים מסוגלים לחיות חיים שלמים ללא מים ולקבל נוזלים באמצעות הלחות שבמזון. תכונה זו מאפשרת להם לעבור תקופות בצורת, כשאין צמחייה באזור. עם זאת, הם אינם מסוגלים להתרבות כאשר הם מסתפקים בתזונה כזו, ועליהם לאכול מזון ירוק על מנת להתרבות.[דרושה הבהרה]
רבייה

המריון המצוי מתרבה במשך כל השנה. בכל המלטה הנקבה ממליטה 1–8 גורים ומטפלת בהם לבדה. הגורים נולדים עירומים ועיוורים, פוקחים את עיניהם בגיל 12–13 יום ומגיעים לבגרות מינית בגיל שלושה חודשים. משך ההיריון נמשך 25 ימים.
הערות שוליים

↑  מריון מצוי באתר הרשימה האדומה של IUCN
1 2 3 4 5  מריון מצוי, באתר YPC הדברות, ‏22/5/2017 (ארכיון)
1 2 3 4 5  מריון מצוי, באתר הגן למחקר זואולוגי
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
נמנמן ננסי סיני

| נמנמן ננסי סיני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: נמנמנים אוריינטלים
סוג:: Platacanthomys
מין:: נמנמן ננסי סיני
שם מדעי
 Typhlomys cinereus ‏1877
תחום תפוצה


נמנמן ננסי סיני (שם מדעי: Typhlomys cinereus) הוא מין של מכרסם יחיד בסוגו ממשפחת הנמנמנים האוריינטלים הנמצא בסין ווייטנאם.
תיאור

אורכו של הנמנמן הננסי הסיני הוא כ-67 עד 90 מ"מ עם זנב שגדול פי כאחת וחצי פעמים מאורך גופו. יש לו אוזניים בולטות, כמעט ללא שיער ושפם לבן. הפרווה שעל גבו בצבע אפרפר-חום כהה וחלקיו התחתונים הם אפורים עם שיערות בעלות קצוות לבנים.
תפוצה

הנמנמן הננסי הסיני נפוץ בווייטנאם ובמחוזות הסיניים: אנחווי, פוג'יין, גואנגשי, גוויג'ואו, חוביי, חונאן, ג'יאנגשי, שאאנשי, סצ'ואן, יונאן וג'ג'יאנג.
התנהגות

הנמנמן הננסי הסיני חי באזורי יערות על הרים, כולל יערות במבוק, שם הוא מטפס על עצים. הוא יכול גם לחפור מחילות, אבל הוא לא עיוור (בשונה ממינים אחרים מסוגו). הוא ניזון מחלקים שונים של צמחים, כולל עלים, גבעולים, פירות וזרעים. ידוע מעט על הרבייה של מין זה. נקבות הן בעלות ארבע פטמות ונמצאו נקבות בהריון שהיו בעלות שניים עד ארבעה עוברים. הוא עשוי להשתמש בגלי קול לצורך התמצאות בפעילויות ליליות.
מצב שימור

הנמנמן הננסי הסיני נוטה להתבודד ונצפה רק לעיתים רחוקות, אז אוכלוסייתו יכולה להיות גדולה יותר מהמשוער. הוא נצפה בסביבה של יער ראשוני אבל לא נצפה מתגורר ביער משני. מספר פארקים לאומיים ועוד אזורים מוגנים נמצאים בתוך הטווח שלו, ולא זוהו שום איומים על אוכלוסייתו. עקב כך, האיגוד הבינלאומי לשימור הטבע העריך את מצב השימור של המין כ-"ללא חשש".
הערות שוליים

↑  נמנמן ננסי סיני באתר הרשימה האדומה של IUCN
1 2  Andrew T. Smith; Yan Xie (2008). A guide to the mammals of China. Princeton University Press. pp. 208–209. ISBN 978-0-691-09984-2.
1 2  Typhlomys cinereus (Chapa Pygmy Dormouse, Chinese Pygmy Dormouse, Sort-furred Tree Mouse), www.iucnredlist.org
↑  Bittel, Jason. "This Echolocating Dormouse Could Reveal the Origins of One of Nature's Coolest Superpowers". Smithsonian (באנגלית). נבדק ב-2018-04-09.
קאטלהונג

| --- | --- |
 מדינה:  דרום אפריקה דרום אפריקה
 פרובינציה:  חאוטנג חאוטנג
 תאריך ייסוד:  1945 
 שטח:  55.36 קמ"ר
 אוכלוסייה:  ‏
  ‑ בעיר:  797,031
 קואורדינטות:  26°20′00″S 28°09′00″E﻿ / ﻿26.333333333333°S 28.15°E﻿ / -26.333333333333; 28.15 
 אזור זמן:  UTC+2
  מפת מיקום  מפה מפורטת   (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיקאטלהונג(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיקאטלהונג(למפת חאוטנג רגילה) יוהנסבורג פרטוריה פריניחינג קרוגרסדורףקאטלהונג(למפת חאוטנג מוגדלת) יוהנסבורג פרטוריה פריניחינג קרוגרסדורףקאטלהונג  he tabBackground:;tabBorder:#aaa;defaultTab:0;
 
קאטלהונג (באנגלית: Katlehong) היא עיר בפרובינציית חאוטנג שבדרום אפריקה. העיר ממוקמת כ-28 קילומטרים דרומית-מזרחית ליוהנסבורג וליד הכביש המהיר N3.
היסטוריה

בתחילת שנות ה-90 של המאה ה-20 (בסמוך לבחירות הארציות ולאחר סיום האפרטהייד) קאטלהונג חוותה מתחים פוליטיים ואתניים רבים.
כיום העיר משמשת כמרכז תרבותי חשוב.
התכנסות חלשה (מרחב הילברט)

התכנסות חלשה של סדרה במרחב הילברט היא ההתכנסות המושרת מהטופולגיה החלשה עליו.
הגדרה

סדרת נקודות  (x_{n}) במרחב הילברט H מתכנסת חלש ל־ x\in H אם לכל  y\in H,  \lim _{n\to \infty }\langle x_{n},y\rangle =\langle x,y\rangle . זוהי ההתכנסות בטופולוגיה החלשה. לעיתים התכנסות זו נרשמת באופן הבא: x_{n}\rightharpoonup x.
תכונות

אם סדרת נקודות  (x_{n}) מתכנסת ל־x אז היא מתכנסת אליו חלש לפי אי שוויון קושי שוורץ:  \langle x_{n},y\rangle -\langle x,y\rangle =\langle x_{n}-x,y\rangle \leq \|x_{n}-x\|\|y\|\rightarrow 0.
כמו כן מאי שוויון קושי שוורץ נובע שהנורמה היא רציפה למחצה מלמטה: אם  (x_{n})מתכנסת חלש ל־x אז  \lim _{n\to \infty }\langle x_{n},x\rangle =\|x\|^{2} ומקושי שוורץ נקבל ש־ \|x\|^{2}=lim_{n\to \infty }\langle x,x_{n}\rangle \leq \liminf _{n\to \infty }\|x_{n}\|\|x\|.
מצד שני אם סדרת נקודות  (x_{n}) מתכנסת חלש ל־x וכן  lim_{n\to \infty }\|x_{n}\|=\|x\| אז  (x_{n})מתכנסת ל x:  \|x-x_{n}\|^{2}=\langle x-x_{n},x-x_{n}\rangle =\langle x,x\rangle +\langle x,x\rangle -\langle x_{n},x\rangle -\langle x,x_{n}\rangle \rightarrow 0.
ממשפט בנך שטיינהוס, נובע שכל סדרה מתכנסת חלש היא חסומה. מצד שני לכל סדרה חסומה יש תת-סדרה מתכנסת חלש.
משפט בנך-סאקס

משפט בנך–סאקס מספק קשר נוסף בין התכנסות להתכנסות חלשה:
תהי  (x_{n}) סדרה המתכנסת חלש ל־x אזי יש ל־x תת-סדרה המתכנסת בממוצע ל־x:  \lim _{N\to \infty }{\frac {1}{N}}\sum _{k=1}^{N}x_{n_{k}}=x.
הוכחה: בה"כ x=0. כמו כן  (x_{n})מתכנסת חלש ולכן חסומה על ידי M. נגדיר את הסדרה  (n_{k}) באופן הבא הבא:  n_{1}=1 וכן בהינתן  n_{j} לכל j<k מתקיים מההתכנסות החלשה ש־ \langle x_{n},x_{n_{j}}\rangle \rightarrow 0 לכל j<k ולכן יש m כך ש־ |\langle x_{m},x_{n_{j}}\rangle |<{\tfrac {1}{k}} לכל j<k. נבחר את  n_{k} להיות ה־m הראשון המקיים זאת. מתקיים:  \|{\frac {1}{N}}\sum _{k=1}^{N}x_{n_{k}}\|^{2}={\frac {1}{N^{2}}}(\sum _{k=1}^{N}\|x_{n_{k}}\|^{2}+2\Re (\sum _{1\leq i<j\leq N}\langle x_{n_{i}},x_{n_{j}}\rangle ))\leq {\tfrac {NM^{2}+2\sum _{k=1}^{N-1}{\tfrac {k}{k+1}}}{N^{2}}}\leq {\tfrac {M^{2}+2}{N}}\rightarrow 0 ונקבל את הדרוש.
הערה: למעשה המשפט נכון לכל מרחב בנך קמור במידה שווה (למשל מרחב  \mathbb {L} ^{p}כאשר  1<p<\infty ).
דוגמאות

תהי  e_{n} מערכת אורתונורמלית. כיוון ש־ \|e_{n}\|=1, ברור ש־ e_{n} איננה שואפת לאפס. עם זאת, נראה שהיא שואפת חלש לאפס. אכן יהי  x\in H. מאי שוויון בסל נקבל   \sum _{n}|\langle e_{n},x\rangle |^{2}\leq \|x\|^{2} ובפרט הטור מתכנס ולכן אבריו שואפים לאפס. לכן  |\langle e_{n},x\rangle |\rightarrow 0 ולכן  e_{n} שואפת חלש לאפס.
לקריאה נוספת

וויס בנימין, ליינדרשטראוס יורם, פזי אמנון, אנליזה פונקציונלית, האוניברסיטה העברית 1980.
הערות שוליים

↑  שיזו קאקוטאני, Weak Convergence in Uniformly Convex Spaces
סיס דקלים אפריקני

| סיס דקלים אפריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
משפחה:: סיסיים
סוג:: סיס דקלים
מין:: סיס דקלים אפריקני
שם מדעי
 Cypsiurus parvus ‏ליכטנשטיין, 1823
תחום תפוצה


סיס דקלים אפריקני (שם מדעי: Cypsiurus parvus) הוא מין עוף ממשפחת הסיסיים החי באפריקה שמדרום לסהרה. הוא שייך לסוג סיס דקלים לצד המינים: סיס דקלים אסייתי וסיס דקלים מלגשי, שבעבר השתייך למין זה.
הסיס בעל תפוצה רחבה בטבע ואיננו בסכנה.
תיאור

אורכו של הסיס כ-16 ס"מ בקירוב לאל הבדלים גדולים בין הזוויגים והוא בעל גוף חום בהיר עם כנפיים שחורות דמויות-בומרנג ובטן אפורה בהירה. הראש שלו גדול עם מקור שחור קצר וזנב ארוך ומפוצל, היכול להיפרש לצדדים. הוא משמיע קריאות חזקות וצורמות תוך כדי מעופו. הרגליים קצרות ומנוונות והסיס כמעט ולא מסוגל להתייצב על הקרקע וממעט בנחיתות.
תפוצתו היא לאורך אפריקה שמדרום לסהרה וגם בחלק מחצי האי ערב כמו בערב הסעודית או בתימן וכן מגיע לאי מדגסקר. הוא נדיר יותר בקרן אפריקה ובאפריקה הדרומית. הסיס הוא מעופף יעיל להפליא הניזון מחרקים שהוא לוכד במקורו ולעיתים מנמיך עוף כדי לאכול וכן לשתות מהאוויר.
הסיס מקנן כשמו מתחת לדקליים שונים בחלקם התחתון והוא מערבב באמצעות רוקו תערובת של חומרים שהוא מוצא באוויר וכן מנוצותיו הנדבקים יחדיו מתחת לעלי הדקל, ליצירת קן בתוכו מוטלות לרוב 2 ביצים.
הסיס הוא שוכן לרוב באזורי פתוחים אך מוריקים, לרוב בין מטעי דקלי שמן (Elaeis) וכן בסוואנות מיוערות, אדמות קוצים ושדות מעובדים.
הערות שוליים

↑  סיס דקלים אפריקני באתר הרשימה האדומה של IUCN
סוכי משיי

| סוכי משיי |
| --- | --- |
 זכר של סוכי משיי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: סוכיים
סוג:: סוכי
מין:: סוכי משיי
שם מדעי
 Ptilonorhynchus violaceus ‏וייו, 1816

סוכי משיי (שם מדעי: Ptilonorhynchus violaceus) הוא מין של סוכי אנדמי למזרח אוסטרליה והיחיד מהסוג סוכי (Ptilonorhynchus).
אזורי מחיה

הסוכי המשיי נפוץ ביערות גשם וביערות סקלרופיליים הרריים ולחים במזרח אוסטרליה, מדרום קווינסלנד עד לוויקטוריה. ישנה גם אוכלוסייה מבודדת של סוכיים באזור הטרופי הרטוב של צפון קווינסלנד.
תיאור

רוב גופם של זכרים בוגרים הוא בצבע כחול, אף על פי שבאור צבע הגוף של הסוכי נראה כסגול בוהק או כשחור. פלג גופו התחתון של הזכר וזנבו כהים יותר משאר גופו. המקור בצבע לבן עד צהוב-ירוק, והעיניים בצבע סגול בהיר. הרגליים בהירות, ובדרך כלל הן בצבע ורוד בהיר.
פלג הגוף העליון של הנקבה ירוק-חום כולו, בעוד פלג גופה התחתון בהיר יותר, עם דוגמה מפוספסת בצבע שחור. כנפיה וזנבה של הנקבה הן בצבע חום כהה. מקורה שחור, ועיניה בצבע כחול. זכרים צעירים דומים במראם לנקבות בוגרות.